Mesta fækkun erlendra ferðamanna síðan 1980 Fækkun erlendra ferðamanna hér á landi í fyrra var sú þriðja mesta í 70 ár . 14. janúar 2020 | Hagfræðideild Heildarfjöldi erlendra ferðamanna sem komu í gegnum Leifsstöð á síðasta ári nam 1.988 þúsund borið saman við 2.315 þúsund árið áður og dróst fjöldinn því saman um 328 þúsund , eða um 14,2% milli ára . Þetta er mesta fækkun erlendra ferðamanna milli ára síðan árið 1980 en þá fækkaði þeim ögn meira , eða um 14,3% . Fækkunin þá nam hins vegar aðeins 11 þúsund manns og er fækkunin nú því tæplega 33 sinnum meiri í fjölda talið . Fækkunin á síðasta ári var hlutfallslega séð sú þriðja mesta í sögunni frá því að byrjað var að telja komur erlendra ferðamanna hingað til lands árið 1949 . Sú mesta var árið 1950 þegar erlendum ferðamönnum fækkaði um 17,5% milli ára . Innihald og form þeirra greininga sem birtast hér er unnið af starfsmönnum Hagfræðideildar Landsbankans hf. og byggist á aðgengilegum opinberum upplýsingum á þeim tíma sem þær voru unnar . Mat á þeim upplýsingum endurspeglar skoðanir starfsmanna Hagfræðideildar Landsbankans á þeim degi þegar þær voru dagsettar , en þær geta breyst án fyrirvara .